Бала саҡтан Планктың тағы бер мауығыуы музыка була: ул малайҙар хорында йырлай, бер нисә музыка ҡоралында уйнай (бигерәк тә күп ваҡытын фортепианола үткәрә), музыка теорияһын өйрәнә һәм ижад итергә тырыша, әммә тиҙҙән композитор таланты юҡ тигән һығымтаға килә. Планктың бала саҡтан уҡ музыка менән Мәктәпте тамамлағас, ул пианист, филолог булырғамы әллә физика һәм математиканы өйрәнеү менән шөғөлләнергәме, тигән һайлау алдында тора. Планк һуңғыһын һайлай һәм 1874 йылдың сентябрендә Мюнхен университеты студенты булып китә. Әммә студент сағында уҡ күп ваҡытын музыкаға бағышлай: студенттар сиркәүендә оркестрҙа уйнай, студенттар йыр союзында хормейстер һәүәҫкәр оркестрҙа дирижер була.